אסף ענברי

אסף ענברי (נולד ב-9 במרץ 1968) הוא סופר, חוקר ומרצה לספרות ותרבות עברית מודרנית והיסטוריה ציונית במרכז האקדמי שלם. כותב מסות ומאמרים בעלי תפיסה ייחודית בנושא הספרות העברית, וסופר ישראלי הכותב בז'אנר רומן היסטורי. ספריו היו מועמדים לפרס ספיר לספרות, זוכה פרס עגנון לאמנות הפרוזה, וזוכה פרס היצירה לסופרים עבריים.

ביוגרפיה
אסף ענברי נולד בקיבוץ אפיקים, שם חי עד גיל 20. בן בכור לעמיר ורותי ענברי, מבין שלושה ילדים. אמו בת אפיקים לעולי עליה חמישית מאוסטריה, ואביו בן למשפחה מכפר יהושע. כילד כתב, צייר, ניגן, הלחין, ולמד פסנתר וקומפוזיציה.

עם גיוסו לצבא התנדב ליחידה קרבית, אך לאחר תקופה קצרה עבר לשלישות ובהמשך לגלי צה"ל. שם ערך את תוכנית הבוקר של אלכס אנסקי "שבע אפס שבע". במקביל, פרסם, לפרנסתו, סיפורים ומאמרים בעיתונים רבים תחת שבעה שמות-עט שונים, ביניהם דוד בש, איתי לדרמן ויריב שכטר. בריאיון רדיו עם יעקב אגמון הוא החשיב תקופה זו כתקופת הכשרה אינטנסיבית ביותר בכתיבה שסייעה לו רבות בהמשך דרכו. מסה ראשונה מפרי עטו, שעסקה בעמוס עוז, פרסם בכתב העת "פרוזה" בהיותו בן 20 (1988).

ענברי למד בתוכנית הבין-תחומית לתלמידים מצטיינים ע"ש עדי לאוטמן, במסלול ישיר לתואר שני באוניברסיטת תל אביב בספרות כללית ופילוסופיה. עבודת המוסמך שלו חקרה את "מבנה המציאות ביצירתו של נאבוקוב" (2000). את הדוקטורט עשה ב-מחלקה לספרות עם ישראל, באוניברסיטת בר-אילן, על "הגותו הספרותית-תרבותית של ביאליק" (2008, בהנחיית פרופ׳ אבידב ליפסקר).

לאורך השנים פרסם מאמרים ומסות בספרים, עיתונים וכתבי עת, בנושאי ספרות והגות, בהם - תכלת, קשת החדשה, מאזניים, אלפיים, פנים, ארץ אחרת, אודיסיאה, אתר 929, ובעיתונים - הארץ, מקור ראשון, מעריב וידיעות אחרונות. בנוסף למאמרים באנגלית ב-Azure, Journal of Israeli History ועוד

בעבר לימד במכללת כנרת, במכללת עלמא בתל אביב ובמכללת סמינר הקיבוצים. הוא מרצה לספרות עברית והגות ציונית, ומופקד על הקתדרה ע"ש אספר ללימודי ציונות, בתוכנית ללימודים הומניסטיים, במרכז האקדמי שלם בירושלים.

 חיים אישיים 
ענברי יליד קיבוץ אפיקים. תקופה מסוימת חי בגליל, בהולנד ובגרמניה, שם עסק במדיטציה טרנסצנדנטלית. גר בקיבוץ גשר, ומתגורר כיום בקיבוץ דגניה ב'. היה נשוי בעבר, ונישא בשנת 2005 לנעמי, ולהם שני בנים ובת.

ספריו
שלושת ספריו, "הביתה", "הטנק" ו"הספר האדום", היו מועמדים לפרס ספיר לספרות, "הביתה" ו"הטנק" זיכו אותו ב-2020 בפרס עגנון לאמנות הסיפור לשנת תשפ״א, זכה בפרס היצירה לסופרים עבריים ע"ש לוי אשכול לשנת תשע"ט (2018), על ספרו "הביתה" זכה ב-2010 בפרס הפלטינה של התאחדות הוצאות הספרים בישראל.

 הביתה 
ב-2009 יצא לאור רומן פרי עטו, "הביתה", המתאר את תולדותיו של קיבוץ אפיקים לאורך שלושה דורות. סגנונו של הספר חסכני, משפטיו קצרים, והוא גדוש בפעולות ומקמץ בתיאורי רגשות ומחשבות. כתיבה זו נאמנה לתפיסה התאורטית של ענברי על טיבה של הספרות העברית: "במשפט אחד: הספרות העברית, בגרעין מהותה, היא סיפורת-פעולה היסטורית-לאומית. כלומר סיפורת הנשענת על תפיסת הזמן כהיסטוריה, על תפיסת האדם כחלק מלאום, ועל תפיסת המציאות כסדרה של פעולות, ולא כמכלול של עצמים במרחב". הספר היה ברשימת המועמדים הסופיים לפרס ספיר לשנת 2011.

 הטנק 
ב-2018 יצא לאור, בהוצאת ידיעות ספרים ספרו "הטנק". הספר מתאר את פרשת הטנק בדגניה, שבמסגרתה ניטש ויכוח בין מגיני דגניה, מי עצר את הטנק. הסיפור מסופר מנקודות המבט השונות של הטוענים שעצרו את הטנק.

 הספר האדום 
ב-2022 יצא לאור ספרו "הספר האדום" בהוצאת ידיעות ספרים. הספר עוסק באישיותם ובהתפתחותם הרעיונית של יצחק טבנקין, מאיר יערי, ומשה סנה, מנהיגי השמאל במדינת ישראל בעשורים הראשונים לתקומתה על רקע האירועים ההיסטוריים בתקופת הקמת המדינה עולה המתח הרעיוני אידאולוגי שהיה קיים בין מובילי השמאל וזרמי הציונות הסוציאליסטית.

נתן ועמוס
על נתן אלתרמן ועמוס עוז. יצא לאור ב-2026 בהוצאת ידיעות ספרים.

קישורים חיצוניים

 האתר של אסף ענברי ובו כלולות מסותיו ומאמריו


 מסות של ענברי, באתר תכלת
 קטע מספרו "הביתה", באתר "טקסט"



 , מאה שנים של בדידות, סיפורה העצוב של הציונות הדתית

על "הביתה"
 משה לביא, איך "הביתה" של אסף ענברי נכנס אלי הביתה, 5 במרץ 2011

 עמרי קלטר, בין הביתה לעמוד הבית: קריאה היפר-טקסטואלית



 גדי טאוב, ”הביתה“ של אסף ענברי
 אורי הייטנר, שיתופי-חדשני / תוחלת חיי קיבוץ, באתר "שווים: המטה השיתופי, התנועה הקיבוצית"
 ארנון לפיד, לקרוא את הקיבוץ , "mynet" , 19 במאי 2009
 נועם לסטר, "הביתה" של אסף ענברי - הישג ספרותי יוצא דופן, בלוג באתר "רשימות", 4 במאי 2009
 עלי קדם, 'הביתה', עכשיו הסיור המודרך, אתר הקיבוצים
 אורית פראג, חדר אורחים: החסידה הציונית, "הדף הירוק", אתר הקיבוצים, 27 באפריל 2009
 של ברמן, על “הביתה”, בבלוג "הערות שוליים לאפלטון"
 זאבה זבידוב, "בין בית-הקברות לבית-אפיקים", "האומה", גיליון 177, מרץ 2010, ע"ע 85–98
 ניצה בן-דב ביוגרפיה של מקום ותנועה כאפוס נאו-מקראי: על "הביתה" של אסף ענברי. בספרה: חיים כתובים: על אוטוביוגרפיות ספרותיות ישראליות (ירושלים ותל אביב: שוקן, תשע"א 2011), עמ' 201–212.

על "הטנק"





 רחלי דויטש, שאלת המיתוס עוברת לקדמת הבמה: "הטנק" של אסף ענברי בתיאטרון הקאמרי, באתר המרכז האקדמי שלם, 31 במאי 2022
על "הספר האדום"
 חיים וייס, פרים קדושים שנשכחו בשולי שדות המרעה של העמק, פנס מוסף לביקורת ספרות, אוקטובר 2022.

על מאמריו
 אלי אשד, אסף ענברי קובר את פרופסור דן מירון, בלוג באתר "רשימות", 24 בדצמבר 2005
 נועם לסטר, קפקא. דן מירון. אסף ענברי - על יהודיות ויהדות, בלוג באתר "רשימות", 16 במאי 2009


הערות שוליים

קטגוריה:סופרים ישראלים
קטגוריה:מסאים ישראלים
קטגוריה:חיילי גלי צה"ל
קטגוריה:סגל האקדמית כנרת
קטגוריה:אפיקים (קיבוץ): אישים
קטגוריה:דגניה ב': אישים
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בעלי תואר דוקטור מאוניברסיטת בר-אילן
קטגוריה:זוכי פרס היצירה לסופרים ומשוררים
קטגוריה:זוכי פרס עגנון לאמנות הפרוזה
קטגוריה:ישראלים שנולדו ב-1968